
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,                   
DE DISCIPLINĂ ŞI IMUNITĂŢI
                
	
	Bucureşti, 25.02.2014

Pl-x 58


RAPORT 

asupra propunerii legislative pentru completarea Legii nr.339/17.07.2006, privind activitatea de Voluntariat din România
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi, a fost sesizată spre dezbatere, în fond, cu propunerea legislativă pentru completarea Legii nr.339/17.07.2006, privind activitatea de Voluntariat din România, transmisă cu adresa nr. Pl-x 58 din 17 februarie 2014, înregistrată sub nr. 4c-11/143 din 18 februarie 2014.
Conform dispoziţiilor art. 75 din Constituţia României, republicată, şi ale art.92 alin. (9) pct.1, din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a  respins iniţiativa legislativă  în şedinţa din 11 februarie 2014.
Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr.1073 din 7 octombrie 2013.

Guvernul, prin punctul de  vedere  transmis cu adresa nr.69 din 17 ianuarie 2014,  nu  susţine adoptarea acestei  iniţiative legislative.


Propunerea legislativă are ca obiect de reglementare  modificarea  şi  completarea mai multor prevederi din Legea voluntariatului nr.195/2001, republicată, în sensul introducerii unor prevederi adecvate pentru menţinerea, dezvoltarea şi încurajarea persoanelor şi, în special, a tinerilor care fac parte din ONG-uri de profil, de a presta activităţi de voluntariat.
În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat iniţiativa legislativă, în şedinţa din 25 februarie 2014. 

În urma dezbaterilor, membrii Comisiei juridice, de disciplină şi imunităţi au hotărât, cu unanimitate de  voturi să propună plenului Camerei Deputaţilor, respingerea, propunerii legislative pentru completarea Legii nr.339/17.07.2006, privind activitatea de Voluntariat din România.

Din numărul total de 26 membri ai Comisiei juridice, de disciplină şi imunităţi au participat la şedinţă 23 deputaţi.
În raport cu obiectul şi conţinutul său,  propunerea legislativă face parte din categoria legilor ordinare. 

                      PREŞEDINTE,                                                  SECRETAR,
               Bogdan Liviu CIUCĂ                        Theodor-Cătălin NICOLESCU
Consilier 
Florica Manole

